CELEX: 32016D1861
Language: sk
Date: 2016-10-14 00:00:00
Title: Vykonávacie rozhodnutie Komisie (EÚ) 2016/1861 zo 14. októbra 2016, ktorým sa mení vykonávacie rozhodnutie 2012/830/EÚ o dodatočnom finančnom príspevku členským štátom na programy kontroly, inšpekcií a dohľadu v oblasti rybného hospodárstva na rok 2012 [oznámené pod číslom C(2016) 6477]

20.10.2016   
            
            
               SK
            
            
               Úradný vestník Európskej únie
            
            
               L 284/33
            
         VYKONÁVACIE ROZHODNUTIE KOMISIE (EÚ) 2016/1861
   zo 14. októbra 2016,
   ktorým sa mení vykonávacie rozhodnutie 2012/830/EÚ o dodatočnom finančnom príspevku členským štátom na programy kontroly, inšpekcií a dohľadu v oblasti rybného hospodárstva na rok 2012
   
      
         [oznámené pod číslom C(2016) 6477]
      
   
   (Iba anglické, bulharské, dánske, fínske, francúzske, grécke, holandské, litovské, lotyšské, maltské, nemecké, poľské, portugalské, španielske, švédske a talianske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011 (1), a najmä na jeho článok 129 ods. 2,
   so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (2), a najmä na jeho článok 21,
   keďže:
   
               (1)
            
            
               Členské štáty predložili Komisii v súlade s článkom 20 nariadenia (ES) č. 861/2006 svoj kontrolný program v oblasti rybolovu na rok 2012, ako aj žiadosti o finančný príspevok Únie na výdavky vzniknuté počas realizácie projektov obsiahnutých v tomto programe.
            
         
               (2)
            
            
               Komisia vo svojom vykonávacom rozhodnutí 2012/830/EÚ (3) určila maximálnu sumu na projekt a sadzbu finančného príspevku Únie v rámci obmedzení stanovených v článku 15 nariadenia (ES) č. 861/2006 a stanovila podmienky, za ktorých sa tento príspevok môže poskytnúť.
            
         
               (3)
            
            
               V článku 2 vykonávacieho rozhodnutia 2012/830/EÚ sa stanovuje, že príslušné členské štáty vykonajú všetky platby, pri ktorých sa žiada o náhradu, do 30. júna 2016 a že platby uskutočnené po tomto dátume nie sú oprávnené na náhradu.
            
         
               (4)
            
            
               Viaceré členské štáty v prvom polroku 2016 informovali Komisiu, že zaznamenali ťažkosti pri dodržaní uvedeného dátumu z dôvodu finančnej krízy a technických problémov, ktoré sa vyskytli.
            
         
               (5)
            
            
               S cieľom zabezpečiť, aby členské štáty mohli pokračovať v realizácii daných projektov a nezrušili ich v dôsledku prerušenia náhrad nákladov zo strany Komisie od druhej polovice roka 2016, by sa konečný termín stanovený v článku 2 vykonávacieho rozhodnutia 2012/830/EÚ mal presunúť na 31. marca 2017 so spätnou účinnosťou od 1. júla 2016.
            
         
               (6)
            
            
               Vykonávacie rozhodnutie 2012/830/EÚ by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Výboru pre rybolov a akvakultúru,
            
         PRIJALA TOTO ROZHODNUTIE:
   Článok 1
   V článku 2 vykonávacieho rozhodnutia 2012/830/EÚ sa prvá veta nahrádza takto:
   
      „Všetky platby, pri ktorých sa žiada o náhradu, príslušné členské štáty vykonajú do 31. marca 2017.“
   
   Článok 2
   Toto rozhodnutie sa uplatňuje od 1. júla 2016.
   Článok 3
   Toto rozhodnutie je určené Belgickému kráľovstvu, Bulharskej republike, Dánskemu kráľovstvu, Nemeckej spolkovej republike, Írsku, Helénskej republike, Španielskemu kráľovstvu, Francúzskej republike, Talianskej republike, Lotyšskej republike, Litovskej republike, Maltskej republike, Holandskému kráľovstvu, Rakúskej republike, Poľskej republike, Portugalskej republike, Fínskej republike, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 14. októbra 2016
      
         
            Za Komisiu
         
         Karmenu VELLA
         
            člen Komisie
         
      
   
   
      (1)  Ú. v. EÚ L 149, 20.5.2014, s. 1.
   
      (2)  Ú. v. EÚ L 160, 14.6.2006, s. 1.
   
      (3)  Vykonávacie rozhodnutie Komisie 2012/830/EÚ zo 7. decembra 2012 o dodatočnom finančnom príspevku členským štátom na programy kontroly, inšpekcií a dohľadu v oblasti rybného hospodárstva na rok 2012 (Ú. v. EÚ L 356, 22.12.2012, s. 78).